CELEX: E2005J0004
Language: fi
Date: 2006-01-17 00:00:00
Title: Tuomioistuimen tuomio annettu  17 päivänä tammikuuta 2006  asiassa E-4/05: HOB-vín vastaan Islannin valtio ja Áfengis- og tóbaksverslun ríkisins (Islannin valtion alkoholi- ja tupakkayhtiö)  (Tavaroiden vapaa liikkuvuus — kaupalliset valtion monopolit — vaatimukset, jotka koskevat tavaroiden toimittamista kuormalavalla ja kuormalavan hinnan sisällyttämistä tavaroiden hintaan — alkoholijuomien tuojien syrjintä — määräävän aseman väärinkäyttö)

27.4.2006   
            
            
               FI
            
            
               Euroopan unionin virallinen lehti
            
            
               C 100/3
            
         
      TUOMIOISTUIMEN TUOMIO
   
   annettu 17 päivänä tammikuuta 2006
   asiassa E-4/05: HOB-vín vastaan Islannin valtio ja Áfengis- og tóbaksverslun ríkisins (Islannin valtion alkoholi- ja tupakkayhtiö)
   
      (Tavaroiden vapaa liikkuvuus — kaupalliset valtion monopolit — vaatimukset, jotka koskevat tavaroiden toimittamista kuormalavalla ja kuormalavan hinnan sisällyttämistä tavaroiden hintaan — alkoholijuomien tuojien syrjintä — määräävän aseman väärinkäyttö)
   
   (2006/C 100/03)
   Asiassa E-4/05 HOB-vin vastaan Áfengis- og tóbaksverslun ríkisins Héraðsdómur Reykjavíkurin (Reykjavikin käräjäoikeus) tuomioistuimelle osoittama PYYNTÖ ETA-sopimuksen 11, 16, 57 ja 59 artiklan tulkinnasta, tuomioistuin toimien kokoonpanossa tuomioistuimen presidentti ja esittelijä Carl Baudenbacher ja tuomarit Henrik Bull ja Thorgeir Örlygsson on 17 päivänä tammikuuta 2006 antanut tuomion, jonka tuomiolauselma on seuraava:
   
               1.
            
            
               Euroopan talousalueesta tehdyn sopimuksen 16 artiklassa ei estetä valtion yritystä, jolla on yksinoikeus alkoholijuomien vähittäismyyntiin, edellyttämästä, että sen tavarantoimittajat toimittavat yritykselle vähittäismyyntiin tarkoitetut alkoholijuomat tietyntyyppisellä kuormalavalla (EUR-kuormalava) ja sisällyttävät kuormalavan hinnan tuotteen hintaan, ellei kansallinen tuomioistuin katso sen käytössä olevien tietojen perusteella, että — osana monopolin tai sen myyntipisteiden toimintalinjaa tai sen seurauksena, että monopolin sääntöjä ei panna täytäntöön — tuojia kohdellaan eri tavalla kuin kotimaisia tuottajia.
            
         
               2.
            
            
               Euroopan talousalueesta tehdyn sopimuksen 59 artiklan 1 kohdassa ja 54 artiklassa ei kielletä valtion yritystä, jolla on yksinoikeus alkoholijuomien vähittäismyyntiin, edellyttämästä, että sen tavarantoimittajat toimittavat yritykselle vähittäismyyntiin tarkoitetut alkoholijuomat tietyntyyppisellä kuormalavalla (EUR-kuormalava) ja sisällyttävät kuormalavan hinnan tuotteen hintaan, ellei kansallinen tuomioistuin katso, että tällaiset vaatimukset vaikuttavat kielteisesti kilpailuun.